 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 23. septembrī Nr. 560**

(protokols Nr. 20, 17. p.)

**Par Leader projekta “Dabas takas izveide Praulienas pagasta “Pilsdārzos”” iesniegšanu un izmaksu apstiprināšanu**

Pamatojoties uz nodibinājuma „Madonas novada fonds” izsludināto atklāta konkursa projektu iesniegumu pieņemšanas 4. nepārtraukto kārtu ELFLA intervences “Darbību īstenošana saskaņā ar sabiedrības virzītas vietējās attīstības stratēģiju, tostarp sadarbības aktivitātes un to sagatavošana” aktivitātē “Kopienu spēcinošas un vietas attīstību sekmējošas iniciatīvas” ir sagatavots projekta iesniegums “Dabas takas izveide Praulienas pagasta “Pilsdārzos””*,* kas atbilst rīcībai 3.2. “Dažādām paaudzēm izmantojama publiskā telpa”.

Projekta ietvaros paredzēts izveidot gājēju celiņu un labiekārtot teritoriju Praulienas pagasta “Pilsdārzos”. Celiņam paredzēts šķembu segums, labiekārtotajā teritorijā plānots uzstādīt soliņu, atkritumu urnu un izveidot apaļkoka pakāpienu un koka laipu.

Projekta attiecināmās izmaksas ir 19 990,30 EUR (deviņpadsmit tūkstoši deviņi simti deviņdesmit eiro, 30 centi), no tām ELFLA finansējums (70%) – 13 993,21 EUR (trīspadsmit tūkstoši deviņi simti deviņdesmit trīs eiro, 21 centi), pašvaldības līdzfinansējums (30%) – 5 997,09 EUR (pieci tūkstoši deviņi simti deviņdesmit septiņi eiro, 09 centi).

Projekta kopējo izmaksu apmērs tiks precizēts pēc projektā paredzēto iepirkumu veikšanas. Izmaksas, kas pārsniegs attiecināmo izmaksu apmēru, tiks finansētas no pašvaldības budžeta līdzekļiem.

Noklausījusies sniegto informāciju, atklāti balsojot**: PAR – 15** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gunārs Ikaunieks, Guntis Klikučs, Iveta Peilāne, Kaspars Udrass, Sandra Maksimova, Valda Kļaviņa, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Sagatavot un iesniegt projektu “Dabas takas izveide Praulienas pagasta “Pilsdārzos”” nodibinājuma “Madonas novada fonds” izsludinātajā LEADER projektu iesniegumu konkursā.
2. Apstiprināt projekta attiecināmās izmaksas 19 990,30 EUR (deviņpadsmit tūkstoši deviņi simti deviņdesmit eiro, 30 centi) apmērā, tajā skaitā ELFLA finansējums – 13 993,21 EUR (trīspadsmit tūkstoši deviņi simti deviņdesmit trīs eiro, 21 centi) un Madonas novada pašvaldības līdzfinansējums – 5 997,09 EUR (pieci tūkstoši deviņi simti deviņdesmit septiņi eiro, 09 centi).

Domes priekšsēdētājs A. Lungevičs

*Zalāne 29424912*